ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 25 august 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 370/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Erhan – Vicol Maria Daniela, Niță Luminița, Melen Daniel și Erhan Andrei.

Şedinţa este deschisă de domnul consilier local Berențan Corneliu - Petru, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 14 consilieri locali; lipsesc motivat domnii consilieri locali: Erhan Ilie, Flutur Florica, Maftean Gheorghe și Paziuc Lucian, întârzie dl. consilier Giosan Cosmin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 18 august 2022.

 2.Proiect de hotărâre numărul 82/10.08.2022 privind aprobarea contului de execuție al bugetului general al municipiului Câmpulung Moldovenesc pe trimestrul II 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

 3.Proiect de hotărâre numărul 83/10.08.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022.

 Inițiator: Primarul municipiului.

Aviz comisii: Comisia economică.

Raport de specialitate: Direcția economică.

 4.Proiect de hotărâre numărul 84/10.08.2022 privind aprobarea cumpărării terenului intravilan cu suprafața totală de 610 mp, situat în strada Gării f.n., Câmpulung Moldovenesc.

 Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 5.Proiect de hotărâre numărul 85/10.08.2022 privind trecerea unor imobile din domeniul public al municipiului Câmpulung Moldovenesc în domeniul public al județului Suceava.

 Inițiator: Primarul municipiului.

 Aviz comisii: Comisia economică și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 6.Proiect de hotărâre numărul 86/10.08.2022 privind aprobarea închirierii prin licitație publică a unui spațiu cu destinația de laborator analize medicale, situat în incinta Spitalului Municipal Câmpulung Moldovenesc, din str. Sirenei nr. 25, municipiul Câmpulung Moldovenesc, proprietatea publică a Municipiului Câmpulung Moldovenesc și aflat în administrarea Spitalului Municipal Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia învățământ și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 7.Proiect de hotărâre numărul 87/10.08.2022 privind aprobarea Regulamentului de organizare și funcționare al Spitalului municipal Câmpulung Moldovenesc.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Compartiment juridic și Direcția administrație publică.

 8.Proiect de hotărâre numărul 88/10.08.2022 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Compartiment juridic și Direcția administrație publică.

 9.Proiect de hotărâre numărul 89/10.08.2022 privind aprobarea Strategiei Integrate de Dezvoltare Urbană a municipiului Câmpulung Moldovenesc (SIDU) 2021 - 2027.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția tehnică și urbanism, Direcția economică, Direcția administrație publică, Direcția asistență socială, Direcția Poliția Locală, Serviciul gospodărire municipală, Compartiment juridic și Compartiment audit intern.

10.Proiect de hotărâre numărul 90/10.08.2022 privind aprobarea Planului de Mobilitate Urbană Durabilă al municipiului Câmpulung Moldovenesc (PMUD) 2021 - 2027.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția tehnică și urbanism, Direcția economică, Direcția administrație publică, Direcția asistență socială, Direcția Poliția Locală, Compartiment juridic și Compartiment audit intern.

 11.Proiect de hotărâre numărul 91/10.08.2022 cu privire la aprobarea delegării gestiunii Serviciului de iluminat public al municipiului Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Serviciul gospodărire municipală, Direcția economică, Compartiment juridic și Compartiment licitații și achiziții publice.

 12.Proiect de hotărâre numărul 92/10.08.2022 privind acordarea mandatului special Președintelui Asociației Județene pentru Apă și Canalizare Suceava, să semneze în numele și pe seama municipiului Câmpulung Moldovenesc, județul Suceava, Actele adiţionale de modificare a Actului Constitutiv şi a Statutului Asociaţiei Judeţene pentru Apă şi Canalizare Suceava.

Inițiator: Primarul municipiului.

Aviz comisii: Comisia juridică.

Raport de specialitate: Serviciul Gospodărire municipală și Compartiment juridic.

13.Proiect de hotărâre numărul 93/10.08.2022 privind desemnarea reprezentanților Consiliului Local al municipiului Câmpulung Moldovenesc în comisia de evaluare a probei de interviu, la concursul organizat în vederea ocupării funcției de director adjunct din unitatea de învățământ preuniversitar Colegiul Silvic “Bucovina” Câmpulung Moldovenesc - sesiunea iunie – octombrie 2022.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

14.Proiect de hotărâre numărul 94/10.08.2022 cu privire la prelungirea duratei unui contract de închiriere pentru suprafețele cu destinația de locuință socială.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

15.Adresa Instituției Prefectului – Județul Suceava nr. 14268/10/7 din 11.08.2022, înregistrată la nr. 25667 din 12.08.2022.

16.Solicitarea ,,Asociației Bucovina Curată” nr. 19 din 04.08.2022, înregistrată la nr. 24901 din 05.08.2022.

 17.Situație lunară privind activitățile realizate de persoanele beneficiare de ajutor social, conform planului de acțiuni în luna iulie 2022, înregistrată la nr. 24119 din 29.07.2022.

 18.Diverse.

 Dl. consilier local Giosan Cosmin intră în sala de ședință.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu un proiect de hotărâre care are caracter de urgență:

 1.Proiect de hotărâre numărul 97/23.08.2022 privind aprobarea majorării bugetului local, virărilor de credite bugetare, influențelor la lista de investiții a bugetului local pe anul 2022.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 Se supune la vot suplimentarea ordinii de zi. Se votează cu 15 voturi ,,pentru”.

 Se supune la vot ordinea de zi pe ansamblu. Se votează cu 15 voturi ,,pentru”.

 D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Domnul consilier local Iftime Alin anunță că nu va participa la dezbateri și la vot la proiectul de hotărâre numărul 83/10.08.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 18.08.2022).**

Nu sunt obiecţii.

Se supune la vot. Se votează cu 15 voturi „pentru”.

**Se trece la punctul 2 de pe ordinea de zi (Proiect de hotărâre numărul 82/10.08.2022 privind aprobarea contului de execuție al bugetului general al municipiului Câmpulung Moldovenesc pe trimestrul II 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 83/10.08.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi ,,pentru”. Nu participă la vot dl. consilier Iftime Alin.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 84/10.08.2022 privind aprobarea cumpărării terenului intravilan cu suprafața totală de 610 mp, situat în strada Gării f.n., Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 85/10.08.2022 privind trecerea unor imobile din domeniul public al municipiului Câmpulung Moldovenesc în domeniul public al județului Suceava).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

D-na. consilier local Cocuța-Piticari – mergem înainte cu un proiect care este împotriva cetățenilor care locuiesc în zona respectivă. Vreau să știu dacă este un proces-verbal al dezbaterii publice din luna iulie și unde putem găsi înregistrarea dezbaterii?

Dl. primar – la dezbaterea publică din luna iulie au participat doar 3 persoane din zona respectivă. Ulterior, am trimis invitații cetățenilor din zona respectivă și din tabelul anexat adresei Asociației Bucovina Curată. Au fost prezente doar 8 persoane de diferite vârste, ceilalți cetățenii erau plecați în străinătate, iar alții erau nedeplasabili. În urma discuțiilor avute și a informării corecte, am constatat că toți cei prezenți au fost de acord cu continuarea investiției. Le-am prezentat corect beneficiile acestei investiții. Mi-au relatat că au fost dezinformați de anumite persoane, vis-a-vis de această investiție. Întotdeauna trebuie să informăm corect cetățenii. În baza acelei întâlniri s-a întocmit un proces verbal. Acest aparat este pentru situații de urgență, el nu se ridică pentru o problemă minoră ci doar pentru cazuri grave. Trebuie să conștientizăm că această investiție este pentru a salva vieți omenești și se ridică doar ziua, un astfel de aparat nu se ridică noaptea. Avem în apropiere detașamentul de pompieri și constatăm că ei nu au permanent intervenții, personalul stă 24 din 24 la bază și așteaptă, exact așa va funcționa și elicopterul. Am venit în fața dvs. cu o investiție de a salva vieți omenești, nu cu o investiție care generează disconfort. Orice oraș și-ar fi dorit o asemenea investiție. Repet că au fost mai multe locații luate în calcul, dar specialiștii au constat că acesta este locația ideală.

D-na. consilier local Cocuța-Piticari – am discutat cu cetățenii după consultarea publică din sala de ședință și mi-au comunicat că au fost chemați cu poliția locală doar 10 persoane, au fost prezenți 6 și au spus că a fost doar o informare, ei nu au luat cuvântul deloc. O persoană nu a putut veni și a trimis cu delegație pe altcineva, dar din păcate nu a fost primit.

Dl. primar – la audiență poate veni orice persoană, la această dezbatere au fost transmise invitații clare.

D-na. consilier local Cocuța-Piticari – există un proces verbal și filmarea?

Dl. primar – da, există.

D-na. consilier local Cocuța-Piticari – cum le putem găsi?

Dl. primar – faceți adresă scrisă către primărie.

Dl. consilier local Varvaroi – aici nu este vorba de investiție, ci de o campanie electorală de adunat voturi. Am fost la dezbatere și am auzit argumentele acelei persoane care sunt de-a dreptul hilare. Indicat ar fi să trecem la vot.

D-na. consilier local Cocuța-Piticari – noi suntem împotriva locației, nu a investiției.

Dl. consilier local Macovei – ar trebui să fim mândri că s-a ales Câmpulungul pentru o asemenea investiție. Alții s-ar fi luptat pentru așa investiție.

Dl. consilier local Cîrmaci – am participat la dezbaterea din iulie și am constatat că doar o singură persoană se opune acestei investiții. Trebuie să ne gândim că este vorba de sănătatea publică. Nu trebuie să fim împotriva investiției, este benefică pentru comunitate și pentru zonele limitrofe.

Dl. consilier local Boicu Alin – locația aleasă nu este tocmai ideală, dar este cea mai bună pe care am reușit să o găsim. Ideal ar fi fost să găsim o locație care să nu deranjeze pe nimeni, dar cred că oriunde ar fi fost tot ar fi fost cineva deranjat. Este posibil ca în anumite momente să fie un disconfort, dar poate și pentru cei de lângă Pompieri, Poliție sau Spital este un disconfort.

Dl. consilier local Robciuc – oricare ar fi fost locația, aceeași persoană ar fi fost nemulțumită.

Dl. consilier local Sologiuc – nu am fost niciodată împotriva acestei investiții, ci doar a acelei locații. Nu este eficient să ai un heliport la o distanță așa mare de spital și cu un drum atât de întortocheat. Nu știu cine sunt acei specialiști care au ales, dar erau terenuri mult mai bune. Suntem pro investiției, dar contra locației.

Se supune la vot proiectul de hotărâre. Se votează cu 13 voturi ,,pentru” și 2 voturi ,,împotrivă” (dna. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 86/10.08.2022 privind aprobarea închirierii prin licitație publică a unui spațiu cu destinația de laborator analize medicale, situat în incinta Spitalului Municipal Câmpulung Moldovenesc, din str. Sirenei nr. 25, municipiul Câmpulung Moldovenesc, proprietatea publică a Municipiului Câmpulung Moldovenesc și aflat în administrarea Spitalului Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

 Comisia nr. 3 avizează favorabil proiectul de hotărâre cu următoarele amendamente:

 ,,**Art. 2 alin. 1 și alin. 2**  se modifică și vor avea următorul conținut:

 **alin. (1)** Se însușește Raportul de evaluare întocmit de Rusu Vasile, evaluator autorizat ANEVAR, pentru închirierea unui spațiu proprietatea publică a municipiului Câmpulung Moldovenesc cu destinația de laborator analize medicale, conform anexei nr. 2, cu excepția valorii minime a închirierii.

 **alin. (2)** Preţul minim al închirierii este de 3154 lei/lună și va fi indexat anual cu rata inflației”.

Dl. consilier Giosan – practic am mărit valoarea chiriei.

Nu sunt discuții.

Dna. secretar – detaliază amendamentul.

 Se supune la vot amendamentul comisiei nr. 3. Se votează cu 15 voturi ,,pentru”.

Se supune la vot proiectul de hotărâre cu amendamentul comisiei nr. 3. Se votează cu 15 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 87/10.08.2022 privind aprobarea Regulamentului de organizare și funcționare al Spitalului municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 88/10.08.2022 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului juridic și raportul de specialitate al Compartimentului resurse umane.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 9 de pe ordinea de zi (Proiect de hotărâre numărul 89/10.08.2022 privind aprobarea Strategiei Integrate de Dezvoltare Urbană a municipiului Câmpulung Moldovenesc (SIDU) 2021 - 2027).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnică și urbanism, raportul de specialitate al Direcției economică, raportul de specialitate al Direcției administrație publică, raportul de specialitate al Direcției asistență socială, raportul de specialitate al Direcției Poliția Locală, raportul de specialitate al Serviciului gospodărire municipală, raportul de specialitate al Compartimentului juridic și raportul de specialitate al Compartimentului audit intern.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 10 de pe ordinea de zi (Proiect de hotărâre numărul 90/10.08.2022 privind aprobarea Planului de Mobilitate Urbană Durabilă al municipiului Câmpulung Moldovenesc (PMUD) 2021 - 2027).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnică și urbanism, raportul de specialitate al Direcției economică, raportul de specialitate al Direcției administrație publică, raportul de specialitate al Direcției asistență socială, raportul de specialitate al Direcției Poliția Locală, raportul de specialitate al Compartimentului juridic și raportul de specialitate al Compartimentului audit intern.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 91/10.08.2022 cu privire la aprobarea delegării gestiunii Serviciului de iluminat public al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală, raportul de specialitate al Direcției economice, raportul de specialitate al Compartimentului juridic și raportul de specialitate al Compartimentului licitații și achiziții publice.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 12 de pe ordinea de zi (Proiect de hotărâre numărul 92/10.08.2022 privind acordarea mandatului special Președintelui Asociației Județene pentru Apă și Canalizare Suceava, să semneze în numele și pe seama municipiului Câmpulung Moldovenesc, județul Suceava, Actele adiţionale de modificare a Actului Constitutiv şi a Statutului Asociaţiei Judeţene pentru Apă şi Canalizare Suceava.).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate Serviciului gospodărire municipală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. consilier local Varvaroi – cei de la AJAC au revenit cu o altă adresă mult mai explicită și din acest motiv comisia a avizat favorabil proiectul de hotărâre.

Dl. consilier local Boicu Alin – cele 2 anexe primite sunt anexe la proiectul de hotărâre?

D-na. secretar general – nu sunt anexe la proiect. Sunt documentații justificative primite de la AJAC.

Dl. consilier local Boicu Alin – ele rămân în istoric?

D-na. secretar general – toată documentația rămâne în spatele hotărârii de Consiliu.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 13 de pe ordinea de zi (Proiect de hotărâre numărul 93/10.08.2022 privind desemnarea reprezentanților Consiliului Local al municipiului Câmpulung Moldovenesc în comisia de evaluare a probei de interviu, la concursul organizat în vederea ocupării funcției de director adjunct din unitatea de învățământ preuniversitar Colegiul Silvic “Bucovina” Câmpulung Moldovenesc - sesiunea iunie – octombrie 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. președinte de ședință – propun ca membru titular pe dl. consilier local Giosan Cosmin și membru supleant d-na. consilier local Cocuța-Piticari.

Nu sunt alte propuneri.

D-na. secretar – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na. secretar – în urma numărării voturilor avem 15 voturi ,,pentru”.

Hotărârea a fost adoptată.

 **Se trece la punctul 14 de pe ordinea de zi (Proiect de hotărâre numărul 94/10.08.2022 cu privire la prelungirea duratei unui contract de închiriere pentru suprafețele cu destinația de locuință socială).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

D-na. secretar – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na. secretar – în urma numărării voturilor avem 15 voturi ,,pentru”.

Hotărârea a fost adoptată.

Se trece la discutarea proiectului de hotărâre introdus suplimentar pe ordinea de zi:

 1.Proiect de hotărâre numărul 97/23.08.2022 privind aprobarea majorării bugetului local, virărilor de credite bugetare, influențelor la lista de investiții a bugetului local pe anul 2022.

 Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 15 de pe ordinea de zi (Adresa Instituției Prefectului – Județul Suceava nr. 14268/10/7 din 11.08.2022, înregistrată la nr. 25667 din 12.08.2022).**

Nu sunt discuții.

D-na. secretar general – dl. primar, dl. viceprimar și consilierii locali au depus în termen rapoartele de activitate, ele se găsesc pe site-ul primăriei la secțiunea ,,Consiliul Local”. Raportul privind starea economico-socială se găsește pe site-ul primăriei la secțiunea ,,Primărie”.

 **Se trece la punctul 16 de pe ordinea de zi (Solicitarea ,,Asociației Bucovina Curată” nr. 19 din 04.08.2022, înregistrată la nr. 24901 din 05.08.2022).**

Nu sunt discuții.

D-na. secretar general – compartimentul de specialitate va formula un răspuns, în baza hotărârii Consiliului Local.

**Se trece la punctul 17 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna iulie 2022, înregistrată la nr. 24119 din 29.07.2022).**

Nu sunt discuții.

**Se trece la punctul 18 de pe ordinea de zi (Diverse).**

 D-na. secretar general prezintă următoarele:

 1.Informarea d-lui primar privind efectuarea concediului de odihnă în perioada 29.08.2022 – 07.09.2022.

 2.Raportul de informare al Ansamblului Piatra Șoimului.

 Alte discuții:

 Dl. primar – am m-ai obținut o investiție pentru iluminatul public, s-a deschis sesiunea vinerea trecută la ora 1000 și în 10 minute s-au epuizat fondurile, au fost foarte multe solicitări. Ca să nu greșesc detaliile tehnice o rog pe d-na. director Istrate să ofere detalii.

 D-na. director Istrate – detaliază investiția.

 Dl. primar – felicit pe d-na. director pentru munca depusă. Lângă CNIPT se toarnă placa de beton pentru noul spațiu de joacă, aceeași operațiune va fi și în Cartierul Bodea pentru locul de joacă care va fi montat. La ambele locuri de joacă vor fi montate niște echipamente pentru exerciții fizice în aer liber, pentru a avea posibilitatea mămicile sau bunicile să facă mișcare în timp ce copii se joacă.

Dl. primar – dl. Iftime când va fi evenimentul pe care dvs. îl coordonați?

Dl. consilier local Iftime – 9-11 septembrie.

Dl. primar – ar fi bine să faceți niște afișe.

Dl. consilier local Iftime – noi promovăm mai mult în mediu online. O să fac ceva printat și o să distribui în oraș. Noi vrem să creem un eveniment care să ajungă la nivel național.

Dl. primar – felicitări pentru inițiativă. Îmi doresc ca toți consilierii să aibă inițiativă pentru diferite evenimente, noi conducerea primăriei suntem deschiși la orice inițiativă și vă oferim tot sprijinul. Au fost diferite discuții despre Ansamblul ,,Piatra Șoimului”, ei promovează comunitatea și trebuie să ne bucurăm că avem un asemenea ansamblu în oraș.

Am primit o adresă din partea domnului Bîrgovan Sergiu, am dirijat-o doamnei director Țîmpău, sunt de acord să se înființeze o astfel de secție în cadrul Clubului Rarău. Felicitări pentru inițiativă, aveți tot sprijinul nostru.

În cel mai scurt timp, pe str. Dimitrie Cantemir vor fi demolate garajele pentru a continua lucrările la locurile de parcare. Anul viitor trebuie să ne axăm pe asfaltarea a cel puțin 24 de străzi. În zona Stadionului (lângă farmacia d-nei Timiș) se va face o bandă auxiliară pentru fluidizarea traficului.

Am primit o ofertă de vânzare a unui teren, situat lângă amplasamentul unde va fi construită viitoarea creșă. Având în vedere că avem nevoie de achiziționarea terenului, am solicitat specialiștilor un raport de evaluare.

Dl. consilier local Sologiuc – ce s-a întâmplat cu acea sală de sport?

Dl. primar – a fost licitația, prețul fiind 1900 lei/lună, dar din păcate nu s-a prezentat nimeni. Timp de câțiva ani am dat spațiul cu 200 lei, dar persoana respectivă făcea o afacere cu acea sală, încasa bani de la cei care mergeau la sală. Având în vedere că nu s-a prezentat nimeni la licitație, am luat decizia ca parțial din acel spațiu să facem un atelier mecanic energetic.

Dl. consilier local Robciuc – am observat că în mai multe zone cei de la gaz au făcut săpături, eu știu că firma respectivă trebuie să aducă terenul la forma inițială. Cei de la gaz au pus pietriș și după ploaie se fac din nou gropi.

Dl. primar – am observat și eu acest lucru, vom discuta cu cei de la gaz. Pe str. Calea Bucovinei se înlocuiește cablu de medie tensiune între 2 posturi de transformare, de foarte multe ori au fost întreruperi de tensiune, investiția este suportată de EON. Au venit reprezentanții de la Federația Evreilor să ne predea templul, încercăm să găsim o axă prioritară să-l reabilităm.

Dl. consilier local Cîrmaci – am făcut de multe ori sesizări legat de copii care se adună seara în zona mea, au un vocabular vulgar, fac gălăgie și creează probleme. Propun ca cei de la Poliția Locală, municipală sau jandarmeria să treacă din când în când în zonă să verifice.

D-na. consilier local Alvirescu – este un schelet din lemn pe platou, pentru ce este?

Dl. primar – este pentru Festivalul Film Fest.

Dl. consilier local Boicu Alin – aveți informații despre licitația pentru rețelele de apă și canal?

Dl. primar – a fost licitația, sunt mai multe firme în asociere.

Dl. consilier local Boicu Alin – a fost și licitația pentru stația de epurare?

Dl. primar – la sfârșitul lunii septembrie se va deschide licitația.

Dl. consilier local Iftime – locuitorii din zona BTT mulțumesc pentru montarea limitatorului de viteză și doresc să se mai monteze un limitator la intersecția cu Deia. În zona Centralei de Coogenerare este un cablu jos.

Dl. președinte de ședință – știm de acel cablu.

Nemaifiind alte probleme, domnul preşedinte declară închise lucrările şedinţei.

Drept pentru care s-a încheiat prezentul proces-verbal.

Şedinţa se încheie la orele 1325.

|  |  |  |
| --- | --- | --- |
| **PREŞEDINTE DE ŞEDINŢĂ,****Berențan Corneliu - Petru** |  | **SECRETAR GENERAL,****Erhan Rodica****Întocmit,**Ropcean Luminița Georgeta |